Cuneiform Tablet ICK 1 19a
Cuneiform envelope, dated to the Old Assyrian Period (ca. 1950-1850 BC).
Genre: purchase guarantee
Transliteration:
KIŠIB ma-ṣí-ì-lí DUMU bu-zu-zi-im KIŠIB pu-ta DUMU i-dí-a-šùr KIŠIB ta-mu-ri-a DUMU ḫa-pu-a-šu KIŠIB ša-ak-ri-ú-ma-an DUMU a-lá-ri-a KIŠIB tal-ḫa-ma KIŠIB ḫi-iš-ta-aḫ-šu me-er-i-ša KIŠIB ḫa-pu-a-lá ša 0.33333 ma-na 0.25 GÍN KÙ.BABBAR li-tí ší-im šu-pí-a-ni-kà wa-la-wa-la a-na ḫa-pu-a-la mu-tí-ša ta-áš-qú-lu-ni-ma am-tum a-ma-sà-ni a-na am-tim ma-ma-an ú-lá i-tù-a-ar-ší-im a-na am-tim tal-ḫa-ma ù ḫi-iš-ta-aḫ-šu me-ra-ša qá-ta-tum šu-ma a-šu-mì am-tim a-na wa-la-wa-la ma-ma-an i-tù-a-ar-ší-im tal-ḫa-ma ù ḫi-iš-ta-aḫ-šu me-ra-ša am-tám a-na wa-la-wa-la ú-bu-bu-ší-im šu-ma am-tám la ú-ta-bi-bu-ší-im 1 ma-na KÙ.BABBAR li-tí tal-ḫa-ma ù ḫi-iš-ta-aḫ-šu me-ra-ša a-na wa-la-wa-la i-ša-qú-lu-ší-ma ù am-tám i-ta-ru-ú DINGIR-ba-ni DUMU IŠTAR-ba-ni